päris raju nädal oli, kui mõtlema hakata:  - teisipäeval sai läbi  ilus pikk suhe ühe armsa inimesega;  - neljapäeval vabanesin ühest suurest kohustusest;  - pühapäeval sulgesin hüvastijätukirjaga ukse ühe fantoomsuhte jaoks, mis ei olnud kunagi päriselt suhe, aga mis oli väga kaua kuidagi õhus, taustal, liiga palju mu mõtetes ega lasknud mul oma eluga edasi minna;  - esmaspäeval sain lahti tarkusehambast, mis oli mind kaua seganud.  kui uskuda pealkirjaks pandud mõtet, tähendab see palju uusi avatud uksi :)  ja veel üks avastus: kui eile mõtlesin, et  võiksin fotosid sorteerida ja alustada üritasin (nii nagu ikka - kustutades järjest neid, mida ma ei taha säilitada), tabas mind inspiratsioon: äkki oleks hoopis parem viis lihtsalt valida välja need, mille tahan jätta?! ja oma elus samamoodi...